Rivaliteedi vaenulikkuse ilmestamiseks kõlbab fakt, et Crvena  Zvezda ja Partizani vahelisi derbimänge turvab Belgradis vähemalt 5000 politseinikku, sest ultra-rühmitused ei salli teineteist silma otsaski. "On teatud linnaosi, kuhu ei tasu Partizani särgiga minna. Ja vastupidi muidugi ka," nentis Eesti ajakirjanike giid ja lisas muiates: "Näiteks Kreekas on teineteist siiralt vihkavaid klubisid kuus. Meil Serbias ainult kaks - olukord pole üldse nii hull!"